cyanic-selkie/wikianc huggingface dataset:
Kranklager
Innvendig kranklager
På typiske moderne brukssykler er krankspindelen en separat del fra kranksettet. Dette gir et kranksett med tre hoveddeler: Spindel, venstre krankarm og høyre krankarm med klinge(r). Armene festes til spindelen via enten en vanlig firkantet avsmalning (finnes i to hovedvarianter), kilespor (splines, ulike varianter) eller kilebolt (utdatert).
Løse kuler (justerbar konus og skål)
Eldre kranklager med tre deler består av en spindel med konus mot kulelageret (utover), en fast skål (med konus) på drivsiden, en justerbar skål (med konus) på ikke-drivsiden, samt løse lagerkuler (eventuelt holdt av et bur). Overhaling krever at man fjerner minst en kopp, rengjør koppene, rengjør eller (kanskje mer vanlig) bytter ut lagerkulene, installerer spindelen på nytt og justerer koppene. Designet finnes i dag stort sett på rimelige sykler på grunn av at det er et enkelt og rimelig design, og er også et design som er lett å vedlikeholde.
Bayliss Wiley enhets-kranklager
Bayliss Wiley er en type kranklager bestående av en selvbærende enhet som passer inn i et ugjenget krankhus med litt større diameter enn vanlig. Den består av en standardisert spindel og lagre inni en stålsylinder med en noe modifisert lagerskål i hver ende. Sylinderen, lageret og spindelen plasseres inni krankhuset og holdes på plass av lagerkoppene, som hver har en smal flens som bærer mot kanten av krankhuset.
Bayliss-Wiley-type lagre ble introdusert på midten av 1940-årene, og ble brukt på forskjellige engelske sykler i 1950-årene, og på sykkelmodellen Royal Enfield Revelation i midten av 1960-årene. Løsningen ble aldri populær, og hadde rykte på seg for å være trøblete. Mangel på positiv lokalisering gjorde at den kunne rotere i rammen og lagerkoppene kunne løsne. Datidens brukere forsøkte å fikse problemet ved å feste lageret til rammen ved hjelp av lim eller en skrue.
Krankpatron
Mange moderne sykler bruker en krankpatron (engelsk: cartridge bottom bracket). Patron viser her til at enheten er en forhåndsmontert sammenstilling som inneholder spindelen (eller akslingen) så vel som dens lagre, i motsetning til at disse er separerte deler som må monteres hver for seg. Uttrykket «patron» refererer derfor til den funksjonelle monterte enheten, og indikerer ikke hvilken type lager patronen bruker. Enten løse kulelager (justerbar skål og konus) eller andre typer lagre som uforseglede lager eller forseglede lager kan brukes i en patronenhet. Uavhengig av hvilken type lager som brukes, har selve patronen ofte en viss forsegling for å beskytte enheten mot miljøet.
Forseglede krankpatroner består vanligvis av to deler, hvor den ene delen er en sammenstilling av spindelen og lagrene (vanligvis skrudd inn fra drivsiden) og den andre delen er én innskrudd støttekopp (ofte laget av lettmetall eller plast, vanligvis skrudd inn fra ikke-drivsiden) som gir opplagring for patronen mot krankhuset. Andre design kan være tredelte med separat spindel, men med lagerskåler som holder utskiftbare standard industrielle forseglede lagre. Begge løsningene gjør at reparasjon av kranklageret innebærer å ta ut hele patronen fra krankhuset, og installere en ny patron. Selve patronen har som regel også tetninger for å hindre at vann og smuss trenger inn.
De tidlige Shimano LP-kranklagrene fra 1990-årene hadde støttekoppen på drivsiden og brukte lager med løse kuler inni. De kunne demonteres og vedlikeholdes omtrent som justerbare konus- og skållagre.
Utvendig kranklager
I løpet av starten av 2000-tallet har det blitt tatt i bruk diverse løsninger med integrerte utvendige kranklagre. Salgsargumentet med disse har vært redusert vekt og økt stivhet sammenlignet med innvendige kranklagre. Krankhus har lenge hatt standard innvendige gjenger med diameter 34.9 mm (ISO/britisk standard) eller 36 mm (italiensk standard). Denne relativt lille diameteren gir begrenset plass, og begrenser enten hvor stor krankakslingen kan være eller hvor store lagrene kan være.Man kan velge mellom å designe store lagre og tynn spindel som gir lite stivhet, eller en tykk spindel med tynne lagre som er lite slitesterke. Utvendige lagre gjør det dermed mulig å bruke en spindel med stor diameter (derav økt stivhet) som kan være hul (derav mindre masse). De gir også større avstand mellom de to lagerflatene, hvilket bidrar til stivhet samtidig som de tillater lettere komponenter (men kan også øke kvakkfaktoren).
En annen tilnærming enn å gå over til gjengede utvendige kranklager kunne vært å standardisere rundt en av de større krankhus-standardene fra BMX-sykler, eller BB30-standarden (montering med presspasning) opprinnelig introdusert av Cannondale.
Flere implementeringer av eksterne lagre er brakt på markedet.
X-type og Hollowtech II
I ett vanlig design er krankarmen på drivsiden (høyre side) og krankspindelen én integrert enhet, og lagrene er plassert i skåler utenfor krankhuset, skrudd fast i krankhuset. Det finnes en rekke utgaver av dette designet: Shimano sin Hollowtech II, RaceFace sin X-type og FSA sin MegaExo. Navnene X-Type og Hollowtech II brukes ofte generisk for å referere til alle design av denne typen, men er egentlig varemerker for systemene til de selskapene som markedsfører systemene. De utvendige lagrene er kompatible på tvers av produsenter. Med denne nye standarden har det kommet flere kranksett designet for bruk med utvendige lagre fra andre produsenter, for eksempel DMR sin "Ex type" og Charge Bikes sin "Regular"-krank.
I starten av 1990-årene hos Magic Motorcycle, en liten komponentprodusent i USA som senere ble kjøpt av Cannondale og omprofilert til Cannondales sitt CODA-merke (Coda Magic 900 cranks), ble det laget et proprietært utvendig kranklager med overdimensjonert spindel og kranklager. Designet kan minne om de utvendige kranklagrene som som markedsføres av FSA, RaceFace og Shimano. De moderne versjonene av dette systemet brukte samme lagerstørrelse (6805-RS, 25 mm innerdiameter, 37 mm ytrediameter) og det originale monteringsverktøyet passet. Kranken hadde brede og intrikat CNC-maskinerte hule krankarmer laget av to halvdeler som var limt sammen. Cannondale gikk imidlertid bort fra den standarden og utviklet SI-krankene og deres nye BB30 standard for kranklager som ble presset på i stedet for å skrus med gjenger. BB30 må brukes med spesielle rammer, og har et ugjenget krankhus med 42 mm diameter (som er større enn standard ISO-krankhus med 34.9 mm-gjenger) som muliggjør bruk av vanlige forseglede lagre sammen med deres SI-krankarmer (som fremdeles består av to sammenlimte deler av aluminium.
Giga-X-Pipe
Giga-X-Pipe was Truvativ (senere kjøpt opp av SRAM i 2004) sin tilnærming, og er en utvikling av ISIS Drive-kranklageret, men med lengre spindel og lagrene utenfor krankhuset. Spindelen presses permanent inn i høyre krankarm. Kilesporet (spline) til den venstre krankarmen ligner på de brukt på ISIS Drive-krankarmer, men ermed vilje laget annerledes for å hindre installasjon av eldre ISIS-krankarmer. Argumentet for at systemet ikke var designet for å være kompatibelt med eldre eldre krankarmer var at eksterne lagrene ville gitt endret kvakkfaktor og kjedelinje. Truvativ refererer til dette designet som Giga-X-Pipe, og har også laget et tyngre utvendigt kranklager kalt Howitzer som er mer som et tradisjonelt kranklager ved at spindelen ikke presses permanent inn i høyre krankarm. Også kilesporet på Howitzer ligner på kildesporet til ISIS Drive-standarden, men er også annerledes for å hindre bruk av ISIS Drive kranker med det utvendige kranklageret, hvilket også ville hatt en effekt på kjedelinjen og kvakkfaktoren.
Ultra-Torque
I 2006 introduserte Campagnolo et kranksett med utvendig kranklager kalt Ultra-Torque, hvor begge krankarmene er permanent festet til hver sin halvaksling som sammen utgjør spindelen. Disse tres inn i kranklageret hvor de møtes på midten og kobles sammen via en Hirthkobling og en bolt.
Lagre montert med presspasning
Sykkelrammer som bruker pressede kranklagre har ikke gjenger inni krankhuset, men krankhuset er i stedet en slett sylinder. Kranklageret (vanligvis et standard industrielt forseglet lager) presses direkte inn i rammen. Pressede lagre gir rammeprodusentene stor fleksibilitet i rammedesignet, og kan gi større stivhet og redusert masse.
En ulempe er at montering og demontering av pressede kranklagre i utgangspunktet krever dyrt spesialutstyr. Noen hobbymekanikere monterer og demonterer selv med enkle håndverktøy, men det er en viss risiko for å skade rammen. En annen ulempe med pressede lagre er at mange brukere rapporterer at de begynner å knirke etter en viss tid. En tredje ulempe er at det etterhvert finnes svært mange konkurrerende og inkompatible standarder for pressede lagre introdusert av ulike sykkelprodusenter.
De nåværende pressede standardene (og produsentene som utviklet dem) er:
På BB30 (Cannondale), BB90 og BB95 (Trek) presses lagrene direkte inn i rammen. På PF30 (SRAM), BB86 og BB92 (Shimano), BB79 (Cervelo) og BB386EVO (FSA) er lageret plassert i en nylonkopp som presses inn i rammens krankhus.
Pressede standarder krever vanligvis todelte kranksett, eller i det minste en spindel som tres gjennom etter at lagrene er montert. På grunn av fast spindellengde og -diameter kan det hende at kranksett laget for bruk med en standard for presset lager ikke er kompatible med en annen. For eksempel vil et kranksett laget spesielt for BB30 ikke passe i et BB86-kranklager og -ramme. Det er andre tilfeller hvor tredjeparts adaptere kan brukes til å montere et kranksett laget for en standard til en annen. For eksempel kan et Shimano todelt Hollowtech II-kranksett (med 24 mm ytterdiameter på spindelen) passe inn i en ramme laget for BB30-kranklager (42 mm indre diameter) ved hjelp av ettermarkedsadaptere.
Grensesnitt mellom spindel og kranksett
I tillegg til de forskjellige måtene å passe kranklager inn i rammen, er det flere måter å koble til sveiv armer til kranklager spindel. Shimano introduserte et proprietært splined kilespor grensesnitt kalt "Octalink". Flere andre produsenter (King Cycle Group, Truvativ og Race Face) opprettet en "åpne " standard kalt " ISIS Drive "eller bare" ISIS", For Internasjonal Splined kilespor Interface Standard.
Kilebolt
Kilebolt er en av de eldste standardene for å feste krankarmer til spindelen. Metoden anses nå som foreldet i utviklede land, men er fortsatt i vanlig i utviklingsland. Spindelen er en sylinder, med en sekantiell flate for å feste kranksettet. Kranken har på sin side et hull for å passe på spindelen, samt et tverrgående hull for kilebolten. Selve splinten er sylindrisk med en side slipt flatt med en vinkel, og daner dermed en kile som passer mot spindelens flate. Når spliten strammes gir dette en enkelt og effektiv kobling. En ulempe er at koblingen normalt ikke kan strammes nok uten bruk av et spesialverktøy kalt splintpresse (cotter pin press) som er en type skrutvinge. Kilebolter kan også monteres med improviserte verktøy designet for andre formål, som for eksempel en endeleddavtrekker eller hammer, med blandede resultater.
All lasten kommer på ett veldig lite område på kilebolten, og flaten deformeres plastisk under normal bruk, slik at splinten må byttes ut regelmessig. Hvis det ikke gjøres blir både kranken og spindelen slitt og må også byttes ut. Syklisten vil få et forvarsel når det er på tide med utskiftning i form av en karakteristisk knirkelyd som aldrende kilebolter får kranken til å lage.
Konisk firkantspor
Firkantspor var en stund den mest populære og eneste typen feste mellom krank og spindel (utenom kilebolt). Grensesnittet består av en spindel med konisk firkantspor som monteres i passende koniske firkantspor i hver av krankarmene. Metoden er fortsatt brukt i stor utstrekning.
Det finnes hovedsakelig to typer firkantspor som ikke er kompatible, nemling JIS-standarden (Shimano og flere) og ISO-standarden (Campagnolo og flere). Begge har kon med 2-graders avsmalning, men med ulik bredde på flaten på enden av spindelen. Noen spindler med firkantspor har hann-gjenger i endene og festes med muttere, mens andre har hunn-gjenger og festes med bolter.
Kilespor (splines)
Det finnes flere konkurrerende standarder for spindler med kilespor. Verktøyet som kreves for å installere og fjerne disse kranklagrene har ironisk nok også ofte et kilespor i stedet for spor for vanlig håndverktøy.
Octalink
Octalink-systemet bruker en spindel hvor kilesporet består av 8 kiler som gir kontaktareal mellom krankarmen og spindelen. Octalink finnes i to varianter: Octalink v1 og Octalink v2, og de to er ikke kompatible med hverandre. Forskjellen mellom de to kan sees av dybden på monteringssporene på spindelen, med 5 mm lange kilespor på v1 og 9 mm lange kilespor på v2. Shimano 105, Ultegra 6500 og Dura Ace 7700-kranksett passer til v1-spindler, mens senere komponenter til terrengsykler bruker den dypere rillede v2. Systemet er proprietært og beskyttet av Shimano-patenter og lisensavgifter.
ISIS Drive
ISIS Drive eller International Splined Interface Standard er en gratis og fritt tilgjengelig spesifikasjon for kilespor til krank og krankspindler. Den ble laget av King Cycle Group, Truvativ og Race Face. Spesifikasjonen med kildekode og designdokumenter kan modifiseres og redistribueres.
Andre design
Kranklagre til BMX-sykler har ofte en spindel med enten 19 mm, 22 mm eller 24 mm i diameter. Noen har kilespor (splines) for å feste krankarmene, og form og antall kiler varierer mellom produsenter og modeller av kranksett og spindler.
Størrelser på krankhus
Kranklagre har flere viktige størrelsesparametere:
Krankhusbredde og spindellengde
Det finnes et par standard bredder på krankhus som rammeprodusentene forholder seg til. Mindre bredde gir grunnlag for lavere kvakkfaktor.
Spindler kommer i et større spekter av lengder (102-140 mm), og er dimensjonerte for å matche ikke bare bredden til krankhuset, men også typen kranklager og kranksett. Spindelen kan for eksempel være lengre for en 3-delt krank, kortere for en 1-delt krank, og så videre. Spindellengden og kranksettets utforming bestemmer kvakkfaktoren.
Krankhusdiametre og gjenging
Det finnes flere standarder for diameter og gjengetype på krankhus i sykkelrammer. De fleste standardene (unntatt eldre italenske og franske sykler) har høyregjenger på drivsiden og linksgjenger på ikke-drivsiden. Dette er motsatt av hva som er vanlig på pedaler, og gjøres av samme årsak, nemlig at gjengene ikke skal skru seg opp mens man trår, men i stedet skal stramme seg.
Den mest kjente og utbredte standarden er BSC/ISO-standarden som har gjengedimensjonen M34.798×1.058, altså en diameter på 34.798 mm og gjengestigning på 1.058 mm. Denne bruker høyregjenger på høyre side, og linksgjenger på venstre side.
Franske gjenger var per 2015 sjeldne, men det var likevel en viss støtte for komponenter på ettermarkedet. Ifølge en artikkel av Parktool fra 2019 var den franske standarden da ansett som foreldet. Italienske gjenger var også sjeldne å komme borti per 2017, men det var fortsatt god støtte fra mange komponentprodusenter, inkludert toppmodeller av girgrupper fra Shimano og Campagnolo.
ISO-standarden for krankhus med cirka 35 mm diameter setter en begrensning på diameteren til krankspindelen og lagrene, og med utviklingen av utvendige lagerdesign har dette angivelig blitt en betydelig begrensning. Følgelig kan design med utvendige lager være mindre holdbare enn design med innvendige lager. For å løse dette problemet har flere produsenter kommet med nye proprietære standarder for krankhusdimensjoner som gjør det mulig å bruke lagre med større diameter, og mange av disse har brukt lagre som er presset i stedet for skrudd inn i krankhuset. En av de mest kjente har vært Cannondale sin BB30, hvor navnet refererer til at spindelen er 30 mm diameter (mens det ugjengede krankhuset har 42 mm innerdiameter). Et par av de konkurrerende ugjengede standarder for presspasning har brukt krankhus med 46 mm innerdiameter. Rundt 2015 kom T47-standarden som er gjenget med 47 mm gjenger. Det er mulig å gjenge opp eksisterende rammer med 46 mm pressede lagre til T47.
Krankhøyde
Krankhøyden er den vertikale avstanden fra midten av krankhuset til bakken, og påvirker hvor høyt rammen går klar hindringer. Det er en viktig parameter når rammen designes, og gir et utgangspunkt for hvor høyt rytteren kommer til å sitte på sykkelen. Sammen med lengden på krankarmene bestemmer den sykkelens bakkeklaring mens man trår.
Høyt krankhus kan være nyttig på terrengsykler for å gå klar hindringer som steiner og røtter. Særlig på fastdrevsykler bør krankhuset være høyt nok til å forhindre at pedalene kommer i kontakt med bakken når man lener seg i svinger, men dette oppnås ikke alltid. Høyere krankhus er også vanlig på temposykler. Det gir et høyere tyngdepunkt, og sykkelen vil føles mindre stabil i svinger.
Lavt krankhus gir et lavere tyngdepunkt og en sykkel som føles mer stabil i svinger, men med økt fare for at pedalene går nedi bakken i svinger. Det gjør det også mulig å lage en større diamantramme uten at den får en ubehagelig overrørshøyde.
Eksentriske kranklagre
Et eksentrisk innfesting er en sylindrisk plugg eller lagerkopp som passer inn i et forstørret krankhus. Pluggen er maskinert for å bruks med et typisk kranklager, men forskjøvet fra midten av pluggen slik at man ved å rotere pluggen kan endre plasseringen av kranklageret og dermed justere kjedespenningen. Når kjedet er riktig justert festes pluggen med for eksempel settskruer, en klemmemekanisme, en ekspanderende kile i pluggen, eller pluggen kan ha en venstre og høyre halvdel som hver klemmes mot utsidene av krankhuset ved hjelp av bolter som forbinder de to halvdelene.
Indrediameteren på krankhus for eksentriske lagre varierer mellom produsenter fra 42 mm til 55 mm (nominelt).
Eksentriske lagre brukes der det krever presis justering av kjedespenning, som for eksempel timingkjedet på tandemsykler, altså kjedet som forbinder krankene til fremre og bakre rytter. De kan også brukes på sykler som ikke har mulighet for å justere akslingens plassering i bakgaffelen på grunn av vertikal gaffelende eller skivebremser bak, og som ikke har kjedestrammer eller kjedegir bak, som for eksempel ettgirssykler eller sykler med navgir.
Kompatibilitetsproblemer
Krankhus og kranklagre har endret seg drastisk ettersom produksjon av sykkelrammer og deler har utviklet seg. Flere produsenter har prøvd seg på nye standarder, og utviklingen har vært utfordrende med tanke på rammedesign og ettermarkedsdeler, samt med tanke på vedlikehold og bytte av deler.
Rundt 2001 produserte Shimano proprietære kranklager-komponenter med patenter. Da produsenter av sykkelrammer tok i bruk disse patenterte kranklagrene i design av krankhuset gjorde det at ettermarkedsprodusenter slet med å lage kranklagre som passet i alle sykler som brukte originale Shimano-deler.
I 1998 gikk selskaper som RaceFace, Chris King og Truvativ (senere kjøpt opp av SRAM i 2004) sammen om å lage en åpen standard for kranklagre. I 2001 resulterte dette i ISIS Drive-standarden som ble publisert med åpen kildekode og inneholdt alle spesifikasjonene som behøvdes for å lage kompatible produkter. Rammeprodusenter tok til seg ideen og laget sykler for ISIS Drive-standarden som åpnet opp for et bredere marked. Suksessen viste seg å være kortvarig på grunn av svakheter, og bransjen så behov for å utvikle bedre løsninger.
I 2019 lager Shimano både ikke-proprietære og proprietære kranklagre som HollowTech II og BBR60. Mange ettermarkedsprodusenter lager konverteringssett for kranklagre som gjør det mulig å bruke andre typer kranksett med en gitt lagerstandard (for eksempel en BB/PF30-krank i festet på en trappet 22/24 mm spindel).
Figulus sublaevis
Figulus sublaevis er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En ganske liten (13 - 16 millimeter) og slank, blank, rødbrun til svart hjortebille. Kroppen er langstrakt og nokså flat. Som vanlig for gruppen har hannene forstørrede kjever (mandibler), men disse blir ikke svært store i denne slekten, omtrent så lange som hodet, som har kraftig, nettmasket mikroskulptur. Pronotum er firkantet, omtrent så langt som bredt, svært blankt med en tydelig, tett punktert midtfure. Beina er korte, leggene (tibiae) utvidete med tenner på utsiden. Dekkvingene er jevnbrede, svært blanke, med to-tre delvis forsvinnende, grove punktstriper. Hunnen har litt bredere kroppsform enn hannen.
Levevis
I alle fall noen av artene i slekten ser ut til å ha et selskapelig levevis, ved at larvene vokser opp sammen i kull, ofte med en av foreldrene til stede. Det skjer en betydelig kannibalisme mellom larvene i slike reir, og foreldrene spiser også noen larver, men reir med foreldrene til stede har likevel flere overlevende larver enn dem uten.
Utbredelse
Arten er vidt utbredt i tropisk Afrika inkludert Madagaskar og Komorene.
Inga Houge
Inga Margrethe Houge (født 3. mars 1856 i Vik i Sogn, død 11. februar 1926 i Oslo) var en norsk skuespillerinne.
Inga Houge var datter av presten Christian Severin Houge og Maria Theresia Bruun, og søster av skuespiller Inga Margrethe Houge, som i 1855 døde 16 og et halvt år gammel under fremførelse av et teaterstykke i Bergen. Hun ble oppkalt etter sin søster, og valgte samme yrke som henne. Inga Houge ble 7. august 1883 gift i Kristiania med skuespiller Nicolai Halvorsen. De var foreldre til skuespiller Tordis Halvorsen.
Inga Houge fikk 4. februar 1883 sin scenedebut ved Den nationale Scene i Bergen i rollen som Agnes i stykket En Fristerinde. Senere flyttet hun til Kristiania med ektemannen, der hun opptrådte i flere mindre roller ved Christiania Theater. Senere ble hun overkontrollør ved Nationaltheatret.
Fritz Todt
Fritz Todt (født 4. september 1891 i Pforzheim i Baden-Württemberg, død 8. februar 1942 i nærheten av Rastenburg i Øst-Preussen) var en tysk ingeniør, nasjonalsosialist og leder for Organisation Todt.
Han døde i en flyulykke i 1942.
Bakgrunn
Fritz Todt var sønn av en fabrikkeier og studerte til ingeniør i årene 1911–1914, første i Karlsruhe, deretter i München, men ble avbrutt av utbruddet av første verdenskrig. Her tjenestegjorde han først i infanteriet og deretter i oppbyggingen av Luftwaffe. Han ble tildelt Jernkorset for sin innsats under første verdenskrig.
Karriere
Da krigen var over, fullførte han ingeniørstudiene i 1920 og arbeidet i sivilingeniørfirmaet Sager & Woerner. Han tok doktorgraden med en avhandling om veidekke. 5. januar 1922 meldte han seg inn i NSDAP (Det nasjonalsosialistiske tyske arbeiderparti). I 1931 ble han Oberführer (tilsvarende oberst i Sturmabteilung (SA).
Da Adolf Hitler tok makten i 1933, ble han i juli samme år utnevnt til Generalinspekteur für das deutsche Straßenwesen og ble da øverste sjef for det nyopprettede Motorveiministeriet (Autobahnministerium). Han fikk også fra 1938 ansvaret for den organisasjonen som skulle stå for fortifikasjon og utbygging av infrastruktur før og under krigen, og denne fikk navn etter ham: Organisation Todt. Blant de første store oppgavene var gjenoppbyggingen av Siegfriedlinjen, og senere en lang rekke utbygginger, ikke minst i Norge.
Som ansvarlig for veiutbyggingen, sørget han for fullføring av rundt 3800 kilometer med motorvei og at ytterligere 2000 kilometer ble påbegynte av de planlagte 20 000 kilometer med motorvei som skulle utgjøre stammen i det framtidige tyske riket, for dette fikk han Den tyske nasjonalprisen for kunst og vitenskap. Dette arbeidet ble imidlertid innstilt etter hans død, og ministeriet ble slått sammen med rustningsministeriet under ledelse av Albert Speer.
Han døde i en flystyrt i februar 1942. Flyet styrtet like etter takeoff fra en flystripe ved Rastenburg i Øst-Prøyssen. Albert Speer skulle ha vært med på samme flyet, men bestemte seg for å ta et senere fly. Det hersker en del usikkerhet om hvorvidt det hele var en ulykke eller sabotasje på ordre fra Hitler.
Minnepris
Den 8. februar 1944, på annen årsdag for Todts død, stiftet Hitler Dr.-Fritz-Todt-Preis for «erfinderische Leistungen, die für die Volksgemeinschaft von hervorragender Bedeutung sind wegen der durch sie erreichten Verbesserung an Waffen, Munition und Wehrmachtsgerät sowie wegen der erreichten Einsparung an Arbeitskräften, Rohstoffen und Energie» - altså for oppfinnelse og utvikling av bedre krigsmateriell. Utmerkelsen ble gitt i æresnål i gull, sølv eller stål.
Hitler gav den første gullnålen til lederen for Deutsche Arbeitsfront (Robert Ley) og lederen for Hauptamt für Technik in der NSDAP (Albert Speer).
Oslo Voices
Oslo Voices (grunnlagt 2012) er et blandet kammerkor som fremfører klassisk og moderne kormusikk. Ensemblets repertoar spenner fra renessansemusikk til nyskrevne verk. Dirigent er Ingrid Hanken.
Om koret
Siden koret ble stiftet i 2012, har Oslo Voices holdt en rekke konserter både i Norge og utlandet, med konserter i Nidarosdomen, Berliner Dom og St. Pauls katedral som noen av høydepunktene. Koret samarbeider regelmessig med andre kor, og har blant annet fremført Knut Nystedts symfoni Apocalypsis Joannis sammen med Kammerkoret NOVA, Schola Cantorum, Oslo Kammerkor og Kringkastningsorkesteret – en produksjon laget av NRK TV som senere ble vist på Hovedscenen på NRK og sendt på NRK P2.
Meritter
I 2015 vant Oslo Voices førsteplass og gulldiplom i både profan- og sakral klasse i Mundus Cantat internasjonale korkonkurranse i Polen. I 2016 deltok koret i den prestisjetunge The International May Choir Competition Prof. Georgi Dimitrov i Varna, Bulgaria, arrangert av the European Grand Prix Competition for Choral Singing. Her mottok Oslo Voices 3. plass i klassen for blandet kor. Oslo Voices fikk også to gulldiplom og deltakelse i Grand Prix-finalen i NM for kor i 2012, der koret deltok i Sakral klasse A og Blandet kor klasse A.
Paul Nilsson
Lars Johan Paulinus «Paul» Nilsson (født 22. juni 1866 i Längjum, Skaraborgs län, død 28. oktober 1951) var en svensk kyrkoherde (sogneprest), hoffpredikant, forfatter og salmedikter. Han gav ut flere salmebokforslag. Som prest virket han i Sjogerstad i Rådene og Häggum i Skara stift.
Han er representert i den svenske salmeboken 1986 års psalmbok med sju originalverk og en bearbeidelse av andre salmer. I 1937 års psalmbok har ham med elleve verk. I Norsk Salmebok er det tatt med to av hans salmer, og en i Norsk salmebok 2013.
Noen av Paul Nilssons tekster er tonesatte av Otto Olsson i dennes Advents och julsånger op 33, (for blandet kor og orgel), blant annet den populære salmen «Advent», som framføres i mange kirkekor i Sverige på første søndag i advent. I tillegg gjelder dette salmer som «Julsång», «Det brinner en sjärna i Österland» og «Jungfru Marias lovsång».
Lincoln Chafee
Republikansk senator 1999 – 2007
Chafee var tidligere medlem av Det republikanske parti, og satt i USAs senat fra 1999 til 2007. Han ble innsatt i Senatet etter at sittende senator, faren John Chafee, døde. Han vant selv det etterfølgende valget i 2000, og hadde dermed innhentet sitt eget mandat fra velgerne for en full, ny 6-årsperiode. Men ved valgene i 2006, som til dels var preget av at president George W. Bush's popularitet var på et lavmål, tapte Chafee sitt sete i Senatet til demokraten Sheldon Whitehouse, til tross for at Chafee som eneste republikanske senator (og i motsetning til for eksempel demokratenes Hillary Clinton) hadde stemt mot Senatets autorisasjon av invasjonen i Irak.
Guvernør i Rhode Island 2011 – 2015
I guvernørvalget i Rhode Island i 2010 stilte Chafee som uavhengig kandidat. I valgkampen fikk han blant annet støtte fra ordføreren i New York, Michael Bloomberg, som selv hadde endret sin politiske tilhørighet fra republikaner til uavhengig i 2007. Chafee ble valgt til guvernør med 36 % av stemmene, foran den republikanske kandidaten med 33,5 % og den demokratiske med 23 %.
På bakgrunn av svake meningsmålinger og manglende suksess med å finansiere en eventuell ny valgkamp, kunngjorde Chafee allerede i september 2013 – over ett år før valget i november 2014 – at han ikke ville stille til gjenvalg som guvernør. Han ble dermed den første sittende guvernør i Rhode Island siden William S. Flynn i 1924 som avsto fra å søke gjenvalg.
Overgang til demokratene
Chafee meldte seg ut av Det republikanske parti i september 2007, og støttet Barack Obama i presidentvalget 2008. I september 2008, like etter partienes nominasjonsmøter, pådro han seg en god del oppmerksomhet i amerikanske media for å ha karakterisert den republikanske visepresidentkandidaten, daværende Alaska-guvernør Sarah Palin, som en «kjepphøy gærning» («a cocky wacko»). Han forsvarte ordvalget sitt som «passende» ved å henvise til Palins tale på nominasjonsmøtet, der han mente hun hadde gjort narr av Obama ved å framstille ham som en som var overdrevent opptatt av at al-Qaida-terrorister skulle få rettighetene sine opplest for seg.
Felix Pipes
Fritz Felix Pipes (født 15. april 1887, død ukjent) var en østerriksk tennis- og ishockeyspiller som deltok i de olympiske leker 1912 i Stockholm.
Pipes vant en olympisk sølvmedalje i tennis under OL 1912 i Stockholm. Han kom sammen med Arthur Zborzil på andreplass i doubleturneringen. De tapte finalen for det sørafrikanske paret Harold Kitson og Charles Winslow.
Lincoln Chafee
Overgang til demokratene
I september 2012 talte han under Det demokratiske partiets nominasjonsmøte i Charlotte, Nord-Carolina, for å støtte Obamas gjenvalg.
Felix Pipes
Som ishockeyspiller spilte han for DEHG Prag fra 1907 til 1913 og vant det østerrikske ishockeymesterskapet (Ringa Hoffer Cup) i 1911 og vant sølv i det böhmiske mesterskapet i 1912. I 1912 og 1913 representerte han Østerrike ved ishockey-EM.
Lincoln Chafee
Overgang til demokratene
I mai 2013 meldte Chafee seg offisielt inn i Det demokratiske parti. I 2015 erklærte han seg som kandidat for den demokratiske nominasjonen til presidentvalget i USA 2016 , men trakk seg før primærvalgkampen begynte.
Felix Pipes
Hans bror Franz Pipes var også en tennis- og ishockeyspiller og spilte double med Fritz i tennis og for DEHG Prag i ishockey.
Livets lyse side (film)
Livets lyse side (originaltittel: As Good as It Gets) er en amerikansk romantisk komediefilm fra 1997 regissert av James L. Brooks, som også skrev manuset sammen med Mark Andrus. I filmen spiller Jack Nicholson hovedrollen som Melvin Udall, en forfatter med tvangsnevroser og homofobi, mens Helen Hunt spiller alenemor med en kronisk syk sønn og Greg Kinnear en homofil kunstner.
Henrik Dam Kristensen
Henrik Dam Kristensen (født 31. januar 1957 i Vorbasse) er en dansk politiker (S).
Han er sønn av en smed og en butikksjef i Vorbasse, og arbeidet som landpostbud i hjembyen i åtte år. Fra midten av 1980-årene arbeidet han for Arbejdernes Oplysningsforbund og Dansk Flygtningehjælp i Grindsted.
Livets lyse side (film)
Handling
Simons agent, Frank Sachs, skremmer Melvin til å ta seg av Simons Griffon bruxellois som heter Verdell - så lenge Simon er innlagt på sykehus. Selv om han i utgangspunktet ikke liker å ta vare på hunden, blir Melvin etter hvert veldig følelsesmessig knyttet til den. Samtidig får han mer oppmerksomhet fra Carol, når han tar med seg hunden. Når Simon blir utskrevet fra sykehuset, klarer ikke Melvin å takle det følelsesmessig å returnere hunden til Simon. Melvins liv blir ytterligere forandret når Carol bestemmer seg for å jobbe nærmere hjemmet sitt i Brooklyn, slik at hun kan ta seg av sin astmatiske sønn Spencer.
Ute av stand til å tilpasse seg noen annen servitør, sørger Melvin for å ta hånd om de betydelige utgiftene det koster å ta hånd om sykdommen til Carols sønn. Men bare så lenge Carol godtar å gå tilbake til hennes tidligere jobb. I mellomtiden fører Simons overgrep og påfølgende rehabilitering, kombinert med hunden Verdells preferanse for Melvin, til at Simon mister sin tidligere kreativitet og han faller ned i en depresjon. Uten forsikring risikerer han konkurs på grunn av alle de økende utgiftene. Frank overtaler ham til å reise til Baltimore for å be sine fremmedgjorte foreldre om penger. Fordi Frank er for opptatt til å ta den skadde Simon til Baltimore selv, går Melvin motvillig med på å gjøre dette. Melvin inviterer Carol til å reise sammen dem på turen. Hun aksepterer motvillig, og bedre relasjoner mellom de tre utvikles.
Henrik Dam Kristensen
Kristensen var valgt til Folketinget fra Ribe amtskrets 1990–2004, etter å ha blitt nominert fra Grindsted krets. Han var partiets landbruks- og fiskeripolitiske talsmann før han i 1994 ble landbruksminister og fiskeriminister i Poul Nyrup Rasmussens regjering. Ministerpostene hadde blitt sammenholdt siden 1993, men ble slått sammen i 1996, og Kristensen ble sittende som matvareminister frem til 2000. Kristensen var sosialminister 2000–2001 og vidt ansett som Rasmussens etterfølger som partiformann i 2002, men overlot formannskapet til Mogens Lykketoft.
Kristensen ble valgt til Europaparlamentet i 2004, men søkte avskjed fra vervet for å tiltre som partisekretær i Socialdemokraterne i 2006. Han ble nominert til Folketinget fra Horsens krets og valgt fra Østjyllands storkrets i 2007. Han var president i Nordisk råd fra januar 2011 til tiltredelsen som transportminister i Helle Thorning-Schmidts første regjering i oktober samme år. Etter et mellomspill som formann i Socialdemokraternes folketingsgruppe 2013–2014 kom han tilbake til Helle Thorning-Schmidts andre regjering som arbeidsminister 2014–2015.
Eirik André Skrede
Eirik André Skrede (født 5. mars 1980) er en norsk forfatter, bosatt i Lakselvbukt i Troms.
Abortklagenemnda
Abortklagenemnda, eller mer presist den sentrale abortklagenemnda, er et norsk statlig organ som behandler klager over avslag på svangerskapsavbrudd (abort) når svangerskapsvarigheten er over tolv uker.
Nemnda er hjemlet i abortloven § 8. Den består av fem medlemmer, hvorav minst to medlemmer skal være leger og ett medlem skal være jurist. For hvert medlem kan det oppnevnes inntil to varamedlemmer. Medlemmer og varamedlemmer oppnevnes for fire år av gangen, med mulighet for gjenoppnevning inntil to ganger. Nemndas avgjørelser treffes med enkelt flertall.
Oslo universitetssykehus fungerer som sekretariat for Abortklagenemnda.
Medlemmer
Nemndas medlemmer er:
Bantu Continua Uhuru Consciousness
Bantu Continua Uhuru Consciousness (BCUC) er et band fra Sør-Afrika. De ble dannet i Soweto i 2003. Bandet går inn for å blande forskjellige stilarter, og kaller sin egen musikk for afro-psykedelisk. På albumet The Healing (2019) hadde de gjesteopptredener av saxofonisten Femi Kuti fra Nigeria og poeten Saul Williams fra USA. Bandet synger på alle elleve offisielle språk i hjemlandet sitt. De har skaffet seg et godt rykte som liveband, og har solgt ut store lokaler i hjemlandet og i Europa.
Elite Ice Hockey League 2019/20
Elite Ice Hockey League 2019/20 var den 90. sesongen av Storbritannias øverste nivå i ishockey. Sesongen ble avsluttet før grunnserien var ferdigspilt grunnet Koronaviruspandemien. Sluttspillet ble følgelig også avlyst.
Filosofiåret 1623
Filosofiåret 1623 er en oversikt over hendelser, utgivelser og personer med tilknytning til filosofi i 1623.
Sandvika (Aure)
Sandvika er en anløpshavn for fergeforbindelsen over Edøyfjorden til Edøya, mellom Aure kommune og Smøla kommune. Stedet ligger nordøst på øya Tustna. Fergeforbindelsen ble opprettet etter at anløpshavna Aukan ble nedlagt i forbindelse med bru over Imarsundet. Reisetiden ble også merkbart redusert. Åpnet for trafikk, januar 2007. Fylkesvei 680, Tømmervåg-vegen, går fra Sandvika til Tømmervåg som har fergeforbindelse med Seivika i Kristiansund og Riksvei 70.
Gamelia
Gamelia er en slekt av sommerfugler som hører til familien påfuglspinnere (Saturniidae).
Utseende
Middelsstore (vingespenn gjerne 60-70 millimeter), brunlige påfuglspinnere. Forvingen er bred og litt tilspisset, ensfarget brunlig. Bakvingen har en rød, svartkantet øyeflekk.
Levevis
Som hos mange andre påfuglspinnere kan larvene leve på mange ulike busker og trær. Larvene lever gjerne selskapelig, i alle fall som unge. De kan legge ut på vandringer på en lang rekke, den ene bak den andre. Som andre påfuglspinnere har de voksne reduserte mundeler, og de tar ikke næring til seg. Noen flyr om natten, andre om dagen.
Neslehår
Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Hemileucinae er den sommerfugl-gruppen som forårsaker mest medisinske problemer i Mellom- og Sør-Amerika.
Marela
Marela er en slekt av sommerfugler som hører til familien smygere (Hesperiidae).
Utseende
Middelsstore, brune smygere. Vingenes overside er ensfarget brun bortsett fra spredte, hvite flekker på forvingen, undersiden er mer spraglete.
Utbredelse
Artene er utbredt i Amazonas-bekkenet i Sør-Amerika.
Finlands Jegerforbund
Finlands Jegerforbund (finsk Suomen Metsästäjäliitto, svensk Finlands Jägareförbund) er Finlands største frivillig sammenslutning av jegere, som består av over 2 500 jaktklubber og over 150 000 medlemmer. Forbundet ble stiftet i 1921, og er i dag delt inn i 16 distriktsorganisasjoner. Hovedkontoret ligger i Riihimäki. Forbundet er medlem av den europeiske jaktorganisasjonen FACE og Finlands forsvarstrenings-organisasjon.
Finlands Jegerforbund gir ut medlemsbladet Jahti–Jakt fire ganger i året. Bladet distribueres til alle medlemmer av forbundet, men det er også mulig å abonnere uten å være medlem.
Finlands Jegerforbund har mottatt tilskudd fra det finske utdannings- og kulturdepartementet.
Skytedisipliner
Finlands Jegerforbund arrangerer konkurranser i følgende disipliner:
Lost Tapes 1966
Lost Tapes 1966 er et samlealbum av det norske bandet Zaks, utgitt 11. desember 2009. Utgivelsen er kun blitt trykt opp i 300 eksemplarer, serienummererte sertifikat signert av bandet følger med hver CD.
De aller fleste bildene i CD-heftet ble tatt av gruppens daværende manager, Bjørn Saastad.
Historie
16 av låtene er spilt inn i Vardø gymsal i 1966, på en Tandberg båndopptaker der mikrofonen lå på gulvet på scenen. Demotapen ble sendt som et lydbrev til Svein Erik Børja, i håp om å få platekontrakt. Tapen dukket opp hjemme hos Børja etter hans død, og kom i bandets eie igjen. De to siste låtene på plata er studioinnspillinger, og gruppens eneste single.
Sporliste
Intro er gjort av Bjørn Jørgensen, mens den enkelte låt introduseres av Bjørn Saastad.
Joshua Hicks
Joshua Hicks (født 29. april 1991) er en australsk roer.
Han representerte Australia under Sommer-OL 2020 i Tokyo, hvor han ble nummer 10 i toer uten styrmann.
No Woman Knows
No Woman Knows er en amerikansk stumfilm fra 1921, regissert av Tod Browning.
Handling
I Winnebago, Wisconsin driver den jødiske Brandeis-familien - Molly, Ferdinand og deres to barn Fanny og Theodore - en beskjeden butikk. Theodore studerer fiolin hos den anerkjent fiolinisten Schabelitz, som arrangerer en lokal konsert. Schabelitz er imponert over guttens talent, og anbefaler ham å studere i Dresden, Tyskland. Etter at Ferdinand dør, ofrer familien mye for å gjøre det mulig for Theodore å studere i Dresden, hvor han til slutt gifter seg med en ung kvinne. Moren hans dør kort tid senere.
Selv om hun fortsetter å bidra økonomisk til Theodores studier, bestemmer Fanny seg for å leve sitt eget liv og flytter til Chicago. Der blir hun snart interessert i Michael Fenger, som er fanget i et kjærlighetsløst ekteskap. En tidligere venn fra skolen, Clarence Hyle, er også interessert i et ekteskap med Fanny. Senere kommer Theodore, som i mellomtiden har blitt forlatt av sin kone, tilbake fra Europa sammen med sin baby-datter, og flytter inn hos Fanny.
Egil Romberg Anderssen
Egil Romberg Anderssen (født 6. juli 1912, død 17. desember 1985) var en norsk kappgjenger som representerte St. Croix IF.
Han vant ett NM-gull, tre NM-sølv og en NM-bronse i perioden 1936–1940. Han vant kongepokalen i 1937.
Kanagawa-juku
Kanagawa-juku (神奈川宿) var den tredje av femtitre stasjoner langs Tōkaidō-veien. Den er lokalisert i Kanagawa-ku i det som i dag er byen Yokohama i Kanagawa i Japan. Den ligger inntil Kanagawa havn. Mange av dens historiske gjenstander ble ødelagt i det store Kanto-jordskjelvet og bombing under andre verdenskrig.
Historie
Kanagawa-juku ble grunnlagt inntil Kanagawa havn og blomstret som del av handelsruten til Sagamiprovinsen. Selv om området hadde blitt offisielt valgt som beliggenhet for havnen, ble denne faktisk åpnet på motsatt kyst i det som nå er Naka-ku i Yokohama. Etter at Japan ble åpnet for internasjonal handel, ble handelssenteret også flyttet dit. Selve byen Kanagawa ble grunnlagt i 1889 og innlemmet i Yokohama i 1901.
Liste over formennene for Den litauiske sosialistiske sovjetrepublikks øverste sovjet
Formannen for Den litauiske sosialistiske sovjetrepublikks øverste sovjet var leder for nasjonalforsamlingen. Formannen for Republikken Litauens øverste råd var både statsoverhode og nasjonalforsamlingens leder.
Petter Nystrøm
Petter Nystrøm (født 1978) er en norsk tidligere svømmer som representerte Øvre Eiker SK og IL Varg.
Han vant tre NM-gull og ni NM-medaljer i perioden 1997–2000.
Årland
Årland er ei grend på øya Stolmen i Austevoll kommune i Vestland. Den omfatter 61 hus, 13 naust og har 3 busstopp. Årland har to butikker, som er de eneste butikkene på øya. Det er også en nedlagt ungdomsklubb i grenda.
Blond (band)
Blond var en svensk guttegruppe som ble spesielt satt sammen i anledning Melodifestivalen 1997. Gruppen besto av Jonas Karlhager, Gabriel Forss og Patrik Lundström – alle med blondt hår, noe som var grunnlaget for bandnavnet. Gruppen representerte Sverige i Eurovision Song Contest 1997 med sangen «Bara hon älskar mig». Låten klatret til nummer 4 på Svensktoppen.
Bakgrunn
Gruppen deltok i den svenske finalen av Melodifestivalen 1997 med bidraget «Bara hon älskar mig», skrevet av Stephan Berg. Gruppen vant finalen og ble dermed Sveriges bidrag i Eurovision Song Contest samme år i Dublin i Irland.
Etter seieren i den svenske finalen fikk bidraget kritikk i svensk presse, som mente både sangen og gruppen var «forutsigbar og kjedelig». Også den norske Eurovision-kommentatoren Jostein Pedersen harselerte med bandet under den internasjonale finalen og mente at gruppen hverken kunne «synge eller danse, men her prøver de på begge ting samtidig – så godt de kan», og la til: «Grøss og gru, her kan alt skje».
Bidraget endte til slutt opp som nummer 14 av 25 deltakere, og Blond spilte senere inn en engelsk versjon, kalt «Baby, I'll Die for You».
Diskografi
Høyeste plassering viser sangens høyeste notering på den svenske hitlisten.
Kormaks saga
Kormáks saga (norrønt Kormáks saga) er en islendingesaga fra 1200-tallet. Historien foregår i Norge, på Island og i Irland ca år 950-970 og handler om skalden Kormak (Kormákr Ogmundarson) og hans ulykkelige kjærlighet til Steingerd Torkelsdatter.
Kormak er etter alt å dømme en historisk person, og et av hans kvad gjengis også i Den yngre Edda, men kjærlighetshistorien i sagaen er skapt etter mønster av fransk høvisk kjærlighetsdiktning ; «the more widely held view is that the verses are genuinely old, that their attribution to Kormákr is correct, and that the saga narrative was created from the substance of these verse» og «consensus holds that the prose connecting the verses in Kormáks saga represents not a 'deep' tradition but merely a perfunctory attempt to link the verses».
Kormák elsker Steingerd, men forholdet blir misbilliget av hennes foreldre. Kormak blir oppsøkt av to menn som Steingerds far har leid for å drepe ham. Kormak slår dem i hjel, og Steingerds mor, som er trollkyndig, utsteder en forbannelse mot ham, slik at han går glipp av sitt eget bryllup. Steingerd gifter seg med enkemannen Berse. Kormák reiser med kong Harald Gråfell i viking til Irland. På en senere reise til Skottland dør han i strid med et troll.
Den største delen av sagaen består av Kormaks dikt til Steingerd, og handlingen er lagt rundt kvadene. Forholdet mellom Steingerd og Kormak utspiller seg gjennom sagaen i en veksling av tiltrekning og avvisning; «Sagaen handler om helten der elsker voldsomt, med viger tilbake foran besiddelsen». I motsetning til mange andre sagaer har kjærlighet og ære få sosiale konsekvenser i denne sagaen. Drap eller vanære blir ikke hevnet, og «konflikten i sagaen sætter med andre ord ingen lavine i gang […] Dramaet koncentreres helt og holdent i Kormak».
Sagaen finnes i håndskriftet Möðruvallabók. Den har vært en særlig inspirasjonskilde for den noe yngre Sagaen om Hallfred Vandrådeskald. Sagaen er oversatt til bokmål/riksmål av Sigrid Undset i 1923, og til nynorsk av Eigil Lehmann i 1984, begge med tittelen Kormaks saga. Undsets oversettelse er gjenutgitt flere ganger.
Luc Daffarn
Luc Daffarn (født 31. juli 1998) er en sørafrikansk roer.
Han representerte Sør-Afrika under Sommer-OL 2020 i Tokyo, hvor han ble utslått i heatene i toer uten styrmann.
Stortingsvalget 2013 i Akershus
Stortingsvalget 2013 i Akershus ble avholdt i september 2013 og det skulle velges 17 stortingsrepresentanter fra Akershus ved valget i 2013, herav 16 distriktsmandater og ett utjevningsmandat. Endring av mandatfordelingen før valget ga Akershus et mandat mer enn de foregående to valgene.
Representanter i foregående periode
I perioden 2009-2013 satt det 16 representanter på Stortinget for Akershus. Fem for Arbeiderpartiet, 4 for Fremskrittspartiet, 4 for Høyre og 1 fra både Sosialistisk Venstreparti, Venstre og Kristelig Folkeparti der sistnevnte var utjevningsmandat. For Arbeiderpartiet: Anniken Huitfeldt, Sverre Myrli, Marianne Aasen, Gunvor Eldegard og Gorm Kjernli. For Fremskrittspartiet: Morten Høglund, Kari Kjønaas Kjos, Hans Frode Asmyhr og Ib Thomsen. For Høyre: Jan Tore Sanner, Sonja Irene Sjøli, Sylvi Graham og André Oktay Dahl. For Sosialistisk Venstreparti: Bård Vegar Solhjell, for Venstre: Borghild Tenden og for Kristelig Folkeparti: Knut Arild Hareide.
Graeme Thomas
Graeme Thomas (født 8. november 1988) er en britisk roer.
Stortingsvalget 2013 i Akershus
Representanter i foregående periode
Are Helseth møtte som fast vararepresentant for statsråd Anniken Huitfeldt, Rannveig Andersen møtte for statsråd Bård Vegar Solhjell.
Graeme Thomas
Han representerte Storbritannia under Sommer-OL 2020 i Tokyo, hvor han ble nummer 4 i dobbeltsculler.
Stortingsvalget 2013 i Akershus
Representanter i foregående periode
Gorm Kjernli, Morten Høglund, Hans Frode Asmyhr, Sonja Irene Sjølie og André Oktay Dahl ønsket ikke gjenvalg i 2013. Knut Arild Hareide byttet valgkrets fra Akershus til Hordaland.
Valgkamp
Oljevirksomhet i Lofoten ble stemt imot av Akershus Arbeiderparti sammen med to andre lokallag fra Arbeiderpartiet. Sentralt ble dette ikke vedtatt. AUF sentralt var også imot, men ble nedstemt på Aps årsmøte.
Meningsmålinger
Meningsmålinger for Akershus med spørsmål om stortingsvalg
Oppslutning:
Mandatfordeling: